BBIK บวก 4% โบรกฯอัพเป้า 40.57 บ. ชี้กำไรเพิ่ม “แบ็กล็อก” หนุนรายได้แกร่ง
BBIK วิ่ง 4% รับโบรกฯปรับเพิ่มกำไร อีกทั้งมูลค่าเพิ่มจากดีล M&A มีแนวโน้มรายได้แข็งแกร่งหนุนจากยอด Backlog และคาดจะได้ประโยชน์จาก Digital Transformation ที่เพิ่มสูงขึ้นต่อเนื่องในไทย ชูเป้า 40.57 บ. 
21 ต.ค. 2564

ผู้สื่อข่าวรายงานว่าวันนี้ (21 ต.ค. 2564) ราคาหุ้น บริษัท บลูบิค กรุ๊ป จำกัด (มหาชน) หรือ BBIK ณ เวลา 15:06 น. อยู่ที่ระดับ 37.75 บาท เพิ่มขึ้น 1.50 บาท หรือ 4.14% โดยทำจุดสูงสุดที่ 38.00 บาท และทำจุดต่ำสุดที่ 36.25 บาท ด้วยมูลค่าการซื้อขาย 57.76 ล้านบาท

บล.กสิกรไทย ระบุในบทวิเคราะห์ (20 ต.ค. 2564) ว่า ทางฝ่ายวิจัยได้ปรับเพิ่มราคาเป้าหมายขึ้นจาก (1) การปรับเพิ่มประมาณกำไร (2) เพิ่มตัวคูณ PER และ (3) มูลค่าเพิ่มจากดีล M&amp;A ซึ่งมีแนวโน้มรายได้แข็งแกร่งหนุนจากยอด Backlog ณ ไตรมาส 3/2564 ที่มากกว่า 300 ล้านบาท เพิ่มขึ้นมากจากที่ 161 ล้านบาท ณ สิ้นไตรมาส 2/2564 ทั้งนี้ทางฝ่ายวิจัยคาดว่าบริษัทฯ จะได้ประโยชน์จากแนวโน้ม Digital Transformation ที่เพิ่มสูงขึ้นต่อเนื่องในไทย แนะนำ “ซื้อ” ราคาเป้าหมาย 40.57 บาท
 
 